news_article: JYP:n Tuomas Pihlman oli oikeassa paikassa oikealla hetkellä ja iski kolme sekuntia ennen jatkoajan umpeutumista joukkueelleen voiton Turun Palloseurasta 3–2 (1–0, 0–1, 1–1, 1–0) jääkiekon SM-liigassa. Pihlmanin kylmäpäistä ratkaisua edelsi TPS-pakkien täydellinen ajatuskatko omalla puolustusalueella.
  – Siinä tuli päätykiekko, sitten TPS yritti pakki-pakki-syöttöä. Toinen puolustajista ei oivaltanut tilannetta, sain irtokiekon ja vedin maaliin, kertasi Pihlman tähtihetkeään.
  Jatkoajalla oli muutenkin dramatiikkaa. JYP:n puolustaja Kalle Kaijomaa antoi luokattoman syötön omalla hyökkäyssiniviivalla. Antti Erkinjuntti pääsi purjehtimaan vapaasti JYP:n maalivahdin Pekka Tuokkolan eteen. Tuokkola venytti jalkansa ottelun tärkeimpään torjuntaan.
  Yhdessäkään JYP:n maalissa ei ollut syöttäjää. Ensimmäisen laukoi Sauli Piiroinen, toisen murjoi väkisin maalinedusruuhkasta Jarkko Immonen. TPS:n osumat värkkäsivät Markku Hurme ja puolustaja Lee Sweatt, jolle maali oli jo kauden kymmenes. Sweatt on ollut oiva hankinta turkulaisryhmälle.
  JYP:n puolustaja Miska Kangasniemi aloitti kauden surkeasti, mutta on parantanut otteitaan roimasti kauden edetessä ja oli TPS-ottelussa jo kaukalon ykköspakki. Kangasniemi ei röyhistellyt rintaansa, vaikka iltapuhde oli mainio.
  – Onneksi oma pelini on menossa hieman parempaan suuntaan, tyytyi Kangasniemi sanomaan.
  Tuokkola tuurasi hienosti polvivaivaista Sinuhe Wallinheimoa JYP:n maalissa.
  
events.event_id: E1 E2 E3 E4 E5 E6 E7 E8 E9 E10 E11 E12 E13 E14 E15 E16 E17 E18
events.event_type: game result goal penalty penalty penalty penalty goal penalty penalty penalty goal goal penalty penalty penalty goal saves saves
events.home_team: JYP
events.guest_team: TPS
events.score: 3–2 1–0 1–1 2–1 2–2 3–2
events.periods: 1–0 0–1 1–1 1–0
events.features: power play
events.features: even-strength
events.player: Samuli Piiroinen Kalle Kaijomaa Teemu Laine Markku Hurme Tomi Sykkö Markku Hurme Teemu Laine Tuomas Vänttinen Tomi Sykkö Jarkko Immonen Lee Sweatt Olli Sipiläinen Antti Halonen Markku Hurme Tuomas Pihlman Pekka Tuokkola Juha Kuokkanen
events.assist: Marko Kiprusoff Tomas Sinisalo
events.assist: Teemu Laine Tuomas Suominen
events.team: home home guest guest home guest guest home home home guest home guest guest home home guest
events.team_name: JYP JYP TPS TPS JYP TPS TPS JYP JYP JYP TPS JYP TPS TPS JYP JYP TPS
events.time: 4.46 10.03 11.09 24.13 26.48 28.25 34.05 37.22 42.11 46.03 47.53 49.2 51.36 58.35 64.57
events.penalty_minutes: 2 2 2 2 2 2 2 2 2 2
events.saves: 31 29